Source: http://www.gymsmo.hu/lang/hu/article/tajekoztato-birosagi-ulnokok-valasztasarol-2019.html
Timestamp: 2020-08-07 15:58:31+00:00

Document:
Tájékoztató bírósági ülnökök választásáról - 2019. :: Győr-Moson Sopron Megyei Önkormányzat
Tájékoztató bírósági ülnökök választásáról - 2019.
A Köztársasági Elnök KEH/01231-2/2019. számú határozatával a törvényszékek, a járásbíróságok, valamint a közigazgatási és munkaügyi bíróságok ülnökeinek megválasztását a 2019. március 7. és április 30. közé eső időtartamra tűzte ki.
Ülnökké választható
Általános feltétel: Ülnökké az a 30. életévét betöltött magyar állampolgár választható, aki nem áll a cselekvőképességét érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.
Különös feltétel:
A fiatalkorúak büntetőügyeiben eljáró bíróság nem pedagógus ülnökjelöltjének igazolnia kell a megválasztásához szükséges adatokat és tényeket.
Az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek – kivéve a pártokat – jelölik.
A fiatalkorúak büntető ügyeiben eljáró bíróság
- pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei jelölik, (a tantestületek nyugdíjas, állományukba már nem tartozó pedagógust is jelölhetnek)
- nem pedagógus ülnökeit a bíróság illetékességi területén működő egyesületek – kivéve a pártokat -, a foglalkozásuk szerinti érdek-képviseleti szervek, valamint őket a büntetőeljárásról szóló 2017. évi XC. törvény (továbbiakban: Be.) 680. § (5) bekezdés c) pontja szerinti munkakörben foglalkoztató, vagy korábban foglalkoztató szervezetek jelölik.
Be. 680.§ (5) bekezdés c. pontja alapján: a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben dolgozó vagy korábban dolgozó személy.
Egy jelölt kizárólag egy bírósághoz választható meg ülnökké. (Kérjük ezért, hogy a jelölést csak egy bíróságra vonatkozóan szíveskedjen benyújtani, illetve elfogadni.)
A bírósági ülnökké történő jelöléshez a következő nyomtatványok kitöltése szükséges (melyek beszerezhetők a Megyeháza [9021 Győr, Városház tér 3.] I. emeleti 124. szobájában, illetve letölthetők a www.gymsmo.hu honlapról):
1. Bírósági ülnökké jelölést tartalmazó nyilatkozat (4/a., 4/b. és 4/c. számú mellékletek) – ezt a jelölő személy illetve szervezet tölti ki
2. Bírósági ülnökké jelölés elfogadásáról szóló nyilatkozat (5. számú melléklet) – ezt a jelölt tölti ki
3. Büntetlen előéletről (és arról, hogy nem áll közügyektől eltiltás hatálya alatt) szóló bírósági ülnökök részére kiállított hatósági erkölcsi bizonyítvány – ezt a jelölt köteles beszerezni. (Az igényléséhez szükséges űrlap megvásárolható a postahivatalokban, illetve elektronikusan is benyújtható, további információ a www.nyilvantarto.hu weboldalon található. A jelölt lakcímére megküldött erkölcsi bizonyítványt annak átvételét követően haladéktalanul csatolni kell az ülnökké jelölés elfogadásáról szóló nyilatkozathoz. E kötelezettség elmulasztása esetén a jelöltet nem lehet ülnökké megválasztani.)
A jelölést (csatolva a szükséges nyomtatványokat) a Győr-Moson-Sopron Megyei Önkormányzati Hivatal (Megyeháza 9021 Győr, Városház tér 3.) Önkormányzati, Jogi és Gazdasági Irodájánál személyesen lehet benyújtani 2019. április 5-én 12 óráig, illetve ugyanerre a címre levélben úgy kell postára adni, hogy az legkésőbb 2019. április 5-ig megérkezzen.
Választó szerv
A Győr-Moson-Sopron Megyei Önkormányzat Közgyűlésének a hatáskörébe tartozik:
- a Győri Törvényszékre 9 fő,
- a Győri Közigazgatási és Munkaügyi Bíróságra 17 fő
- a fiatalkorúak büntetőügyeiben eljáró bíróság pedagógus és nem pedagógus ülnökei közül 2 fő
A Győr-Moson-Sopron Megyei Horvát Nemzetiségi Önkormányzat, a Győr-Moson-Sopron Megyei Német Önkormányzat és a Győr-Moson-Sopron Megyei Roma Nemzetiségi Önkormányzat közgyűlései a fenti számú ülnökök közül törvényszéki ülnöknek 1-1 főt, közigazgatási és munkaügyi bírósági ülnöknek 1-1 főt választanak meg.
A megyei közgyűlés várhatóan 2019. április 18-i ülésén dönt az ülnökök megválasztásáról.
A területi nemzetiségi önkormányzatok közgyűlései várhatóan 2019. április végén döntenek az ülnökök megválasztásáról.
Az ülnök jogait és kötelezettségeit tartalmazó részletes tájékoztató a 3. számú mellékletben található.
A megválasztott ülnökök megbízatása 4 évre szól. A korábban megválasztott ülnökök megbízatása az új ülnökválasztástól számított 30 nap elteltével jár le.
További információ a Győr-Moson-Sopron Megyei Önkormányzati Hivatal Önkormányzati, Jogi és Gazdasági Irodáján, a 96/522-233-as telefonszámon kérhető.
Jelen hirdetményhez csatolt és letölthető nyomtatványok:
- 3. számú melléklet;
- 4.a. számú melléklet;
- 4.b. számú melléklet;
- 4.c. számú melléklet;
- 5. számú melléklet;
- Adatvédelmi tájékoztató.

References: bíróság 
 bíróság 
 bíróság 
 bíróság

 bíróság 
 bíróság 
 bíróság